
	tárgy:
Javaslat az ELMŰ Hálózati Kft.-vel kötendő igénybevételi megállapodás jóváhagyására a kormányzati beruházásban megvalósuló Wigner Fizikai Kutatóközpont Adatközpontja vonatkozásában.

	
	előkészítő:
	Városüzemeltetési Főosztály

	
	egyeztetésre megküldve:
· a Fővárosi Közgyűlés bizottságainak és a tanácsnokoknak





Előterjesztés
a Közgyűlés részére
Tisztelt Közgyűlés!
A Fővárosi Közgyűlés 2013. május 29-ei ülésén tárgyalta a: „Javaslat fővárosi közterületeket érintő, az ELMŰ Hálózati Kft.-vel kötendő megállapodások elfogadására” c. előterjesztést, amelynek keretében jóváhagyta három fővárosi tulajdonú közterület vonatkozásában az ELMŰ Hálózati Kft.-vel (továbbiakban: ELMŰ)  kötendő igénybevételi megállapodást. E megállapodás aláírásakor észlelte a Társaság, hogy a „Wigner Adatközpont” beruházás kapcsán még egy fővárosi közterület érintett, amely nem képezte részét a fenti hivatkozott előterjesztésnek, ill. megállapodásnak.
Amint az a korábbi előterjesztésben is szerepelt, a kivitelezés 2012. május 21-én kezdődött és 2013 júniusában kerül a létesítmény átadásra. Ehhez elengedhetetlen a jelen előterjesztés tárgyát képező ingatlant érintő, a villamos energiáról szóló 2007. évi LXXXVI. törvény 123. § (3a) bekezdése szerinti igénybevételi megállapodás (1. sz. melléklet) megkötése.
Fentiek alapján kérjük a T. Közgyűlést az alábbi határozati javaslat elfogadására.
Határozati javaslat
A Fővárosi Közgyűlés úgy dönt, hogy:

Jóváhagyja és megköti a jelen előterjesztés 1. sz. mellékletét képező Igénybevételi megállapodást, és felkéri a főpolgármestert a megállapodás aláírására.
határidő:	2013. június 30.
felelős: 	főpolgármester


Határozathozatal módja: egyszerű szavazattöbbség


Budapest, , 2013. június „     ”.
	

	Dr. György István
főpolgármester-helyettes

	Sárádi Kálmánné dr.

